Büveyhilər

Büveyhilər (; ) — 934-cü ildən 1062-ci ilə qədər əsasən İraq, mərkəzi və cənubi İran üzərində hökmranlıq edən Deylam mənşəli şiə İran sülaləsi idi.Sajjadi, Sadeq; Asatryan, Mushegh; Melvin-Koushki, Matthew. "Būyids". In Madelung, Wilferd; Daftary, Farhad (eds.). Encyclopaedia Islamica Online. Brill Online. Onlar Gilan əyalətinin Əmləş yüksəkliklərində yerləşən Əl-Buyə kəndindən idilər və özlərini Sasanilərin nəsilləri hesab edirdilər.Bölgədəki digər İran sülalələrinin yüksəlişi ilə birlikdə Büveyhilərin hakimiyyətinin təqribən əsri İran tarixində bəzən "İran İntermezzo" adlandırılan dövr müsəlmanların Farsları fəth etməsindən sonra Abbasi Xilafətinin hakimiyyəti ilə Səlcuq İmperatorluğu arasında bir fasilə idi.

 Tarixi 

Büveyhilər (həmçinin Bovayhilər, Buveyhilər; fars dilində: Āl-e Būya) sülaləsi 10-cu əsrin ortalarından 11-ci əsrin ortalarına qədər İranın cənub və qərb hissələrində, eləcə də İraqda hakimiyyətdə olmuş deyləmi mənşəli sülalədir.

 Mənşə 

Büveyhilər sülaləsi Xəzər dənizinin cənubundakı dağlıq bölgə olan Deyləm sakinlərindəndir (deyləmilərdən). Sülalənin adı onların atası olan Būya ibn Fannā (Pənāh) Xosrovdan gəlir. Rəvayətlərə görə, Buya Lahican yaxınlığında yaşayan kasıb bir balıqçı olmuşdur. Onun üç oğlu — Əli, Həsən və Əhməd — sülalənin əsl qurucuları sayılırlar.

Büveyhilərin yüksəlişi Abbasilər xilafətinin zəiflədiyi və yerli hərbi rəhbərlərin (məsələn, Mərdavic ibn Ziyar) bölgədə gücləndiyi bir dövrə təsadüf edir. Büveyhi qardaşları əvvəlcə Mərdavicin rəhbərlik etdiyi Ziyarilər ordusunda xidmət etmiş, lakin Mərdavicin ölümündən (935) sonra öz müstəqil hakimiyyətlərini qurmağa başlamışlar.

 Hakimiyyətin qurulması və genişlənməsi 

Sülalənin üç əsas qolu formalaşmışdı:

 Fars Büveyhiləri: Əli (İmad əd-Dövlə) tərəfindən Şiraz mərkəzli qurulmuşdur.
 Rey, İsfahan və Cibal Büveyhiləri: Həsən (Rükn əd-Dövlə) tərəfindən idarə olunurdu.
 İraq və Xuzistan Büveyhiləri: Əhməd (Müizz əd-Dövlə) 945-ci ildə Bağdadı fəth edərək Abbasilər xəlifəsini öz himayəsinə götürmüşdür.

945-ci ildə Bağdadın işğalı ilə xəlifə Büveyhilərdən tam asılı vəziyyətə düşdü. Xəlifə Əhmədə "Müizz əd-Dövlə" (Dövləti qüdrətləndirən), Əliyə "İmad əd-Dövlə" (Dövlətin dirəyi) və Həsənə "Rükn əd-Dövlə" (Dövlətin rüknü/sütunu) titullarını verdi.

 Ədud əd-Dövlə və sülalənin zirvəsi 
Büveyhilərin ən parlaq dövrü Ədud əd-Dövlənin (949–983) hakimiyyəti illərinə düşür. O, bütün Büveyhi torpaqlarını vahid rəhbərlik altında birləşdirməyə nail oldu. O, qədim İran ənənələrini dirçəldərək özünə "Şahənşah" (Şahlar şahı) titulunu götürdü. Onun dövründə infrastruktur layihələri (məsələn, Şiraz yaxınlığındakı "Bənd-e Əmir" bəndi), xəstəxanalar ("Bimaristan-e Ədudi") inşa edildi, elm və ədəbiyyat hamisi kimi tanındı.

 Mədəniyyət və din 

Büveyhilər dini əqidə baxımdan Şiə idilər (əvvəlcə Zeydi, sonra On iki imam şiəliyi). Onların hakimiyyəti dövründə Qədir-Xum bayramı və Aşura mərasimləri ilk dəfə rəsmi şəkildə qeyd olunmağa başlandı. Bununla belə, onlar sünni əhaliyə və Abbasi xəlifəsinə qarşı praqmatik dözümlülük nümayiş etdirirdilər.
Büveyhi sarayları İbn Sina, əl-Biruni və əl-Mütənəbbi kimi dövrün böyük alim və şairlərinin toplaşdığı mərkəzlər idi. Onlar həm ərəb, həm də fars mədəniyyətinin sintezinə şərait yaradırdılar.

 Tənəzzül və süqut 
Ədud əd-Dövlənin ölümündən sonra sülalədaxili çəkişmələr, ordudakı deyləmi və türk qrupları arasındakı rəqabət və iqtisadi zəifləmə sülaləni sarsıtdı. Şərqdən gələn Qəznəvilər və daha sonra Səlcuqlular Büveyhi torpaqlarını bir-bir ələ keçirdilər. 1055-ci ildə Səlcuqlu sultanı Toğrul bəyin Bağdada daxil olması ilə Büveyhilərin İraqdakı hakimiyyətinə, 1062-ci ildə isə Fars bölgəsindəki son qalıqlarına son qoyuldu.

 Sülalənin hökmdarları 

 Böyük hökümdarlar 
Büveyhi hökümdarları dövləti əsasən Fars, Cibal və İraqı idarə etmişlər. Ölkə üç yerə bölünmüş olduğundan üç ayrı hökümdar tərəfindən idarə edilirdi.

Fars qolu
 İmadüddövlə 934–949
 Ədudüddövlə 949–983
 Şərəfüddövlə 983–989
 Səmsamüddövlə 989–998
 Bəhaüddövlə 998–1012
 Sultanüddövlə 1012–1024
 Əbu Kalicar 1024–1048
 Əbu Mənsur Fülad Sütun 1048–1055
Səlcuqlulara daxil olmuşdur.


Rey qolu:
 Ruknüddövlə 935–976
 Fəxrüddövlə 976–980
 Müəyyədüddövlə 980–983
 Fəxrüddövlə (yenidən) 984–997
 Məcdüddövlə 997–1029
Qəznəlilərə daxil olmuşdur.

İraq qolu:
 Müizzüddövlə 945–967
 İzzəddövlə 966–978
 Ədudüddövlə 978–983
 Səmsamüddövlə 983–987
 Şərəfüddövlə 987–989
 Bəhaüddövlə 989–1012
 Sultanüddövlə 1012–1021
 Müşərrəfüddövlə 1021–1025
 Cəlalüddövlə 1025–1044
 Əbu Qəlicar 1044–1048
 əl-Malikür-Rəhim 1048–1055
Səlcuqlulara daxil olmuşdur.

 Kiçik hökmdarlar 
Bəzi kiçik bölgələri idarə esən Büveyhi hökmdarlarıdır.

Bəsrə Büveyhləri
 Ziyaəddövlə 980-?

Fars Büveyhlərinə qatılmışdır.

Həmədan Büveyhləri
 Muayyadüddevle 976–983
 Şamsüdevle 997–1021
 Samaüddevle 1021–1024

Kerman Büveyhleri
 Kavamüddevle 1012–1028

Fars Büveyhlərinə qatılmışdır.

Xuzistan Büveyhleri
 Tacüddevle 980-?

Fars Büveyhlərinə qatılmışdır.

 Həmçinin bax 

Şiə dövlətlərinin siyahısı

 İstinadlar 

 Xarici keçidlər 



Kateqoriya:İraq tarixi
Kateqoriya:Şiə sülalələr
Kateqoriya:İran sülalələri